**Heidi Kaulitz** (s. 1. kesäkuuta 1973 Bergisch Gladbach, Saksa), paremmin tunnettu syntymänimellään **Heidi Klum**, on saksalainen malli, televisiojuontaja, liikenainen, muotisuunnittelija, tuottaja sekä satunnainen näyttelijä. Vuodesta 2008 lähtien hänellä on ollut myös Yhdysvaltojen kansalaisuus. Klum oli naimisissa englantilaisen laulaja Sealin kanssa vuosina 2005–2012. Nykyisin hän on naimisissa Tokio Hotel -yhtyeen kitaristin, Tom Kaulitzin kanssa.

Nuoruus
-------

Klum syntyi Bergisch Gladbachissa, Kölnin ulkopuolella kosmetiikkayhtiön työntekijä Güntherille ja kampaaja Ednalle. Ollessaan 19-vuotias, eräs Klumin ystävä ylipuhui tämän osallistumaan kansainväliseen mallikilpailuun nimeltä "Model 92". 25 000 kilpailijasta Klum äänestettiin kisan voittajaksi 29. huhtikuuta 1992 ja hänelle tarjottiin 300 000 dollarin arvoista mallisopimusta *CEO of Metropolitan Models* toimistosta New Yorkista. Kisan voittajana Klum esiintyi suositussa saksalaisessa tv-sarjassa *Gottschalk Late Night Show*, jota juontaa Thomas Gottschalk. Klum hyväksyi sopimuksen valmistuttuaan koulusta ja päätettyään ettei haekaan muotisuunnittelijakouluun.

Ura mallina ja näyttelijänä
---------------------------

Klum on esiintynyt muun muassa *Voguen*, *Ellen* ja *Marie Clairen* kansissa. Klumista tuli tunnettu esiinnyttyään *Sports Illustrated* -lehden uimapukunumerossa ja työskenneltyään Victoria’s Secretin aluasumallina. Klum on juontanut vuosien 2002, 2007, 2008 ja 2009 Victoria’s Secretin muotinäytökset. 

Klum on työskennellyt muun muassa McDonald’sin, Lidlin, Braunin, Dannonin, H&M:n, Liz Clairbonen, Jordachen ja Volkswagenin mainoskasvona.  Mallintyön ohella Klum on esiintynyt useissa televisiosarjoissa, kuten *Spin City*, *Sinkkuelämää*, *Yes, Dear*, *CSI: Miami* ja *Ensisilmäyksellä*. Elokuvassa *Blow Dry* Klum esittää ilkeää hiusmallia ja *Lumottu Ella* -elokuvassa jättiläistä. Klum on esiintynyt myös elokuvissa *Paholainen pukeutuu Pradaan* ja *Perfect Stranger – vaara verkossa*.

Vuonna 2007 Klum nimettiin *Forbesin* parhaiten ansaitsevien huippumallien listasijalle kolme, tienattuaan 8 miljoonaa dollaria 12 kuukaudessa. Vuonna 2008 *Forbes* arvioi Klumin tulot noin 14 miljoonan paikkeille, jolloin Klum nousi listasijalle kaksi ja vuonna 2009 Klumin arvioidut tulot olivat noin 16 miljoonaa dollaria. Klum työskentelee IMG Modelsille New Yorkissa.

Muodin huipulle
---------------

Vuosina 2004–2018 Klum toimi tositelevisiosarjan *Muodin huipulle* (engl. *Project Runway*) emännöitsijänä, tuomarina ja vastaava tuottajana. Sarjassa muotisuunnittelijat kilpailevat mahdollisuudesta saada mallistonsa esille New Yorkin muotiviikolla ja voittaa rahaa oman mallistonsa julkaisemiseen. Klum on saanut työstään sarjan parissa Emmy-ehdokkuuden kaikkina neljänä tuotantokautena. Vuonna 2008 Klum ja *Muodin huipulle* saivat Peabody-palkinnon. Se oli ensimmäinen kerta, kun tositelevisiosarja voitti kyseisen palkinnon.

Klum alkoi vuonna 2018 tehdä uutta muotiaiheista tosi-tv-sarjaa Amazon Prime Video -suoratoistopalvelulle.

Muotisuunnittelu ja parfyymi
----------------------------

Klum on suunnitellut useita vaatemallistoja (joista yksi miehille). Hän on suunnitellut kenkiä Birkenstockille, koruja Mouawadille, vaatemalliston Jordachelle sekä uima-asuja. Klum oli myös yksi Victoria's Secretin alusasumalliston "The Body" suunnittelijoista. Klumin Mouawadille suunnittelema korumallisto julkaistiin vuonna 2006 ja 14 sen yhteensä 15 tyylistä myytiin loppuun 36 minuutissa. Toinen hänen suunnittelemansa korukokoelma julkaistiin vuonna 2007.

Klum on lanseerannut yhteensä kaksi tuoksua nimeltään "Heidi Klum" ja "Me". Hän suunnitteli meikin Victoria's Secretille, osana "Very Sexy Makeup Collection" -kokoelmaa nimeltä "The Heidi Klum Collection".

Klum osallistui nimeänsä kantavan "Heidi Klum -ruusun" kehitykseen, jota on saatavilla Saksassa.

Saksan huippumalli haussa
-------------------------

*Saksan huippumalli haussa* on saksalainen tositelevisiosarja, joissa 12–16 kilpailijaa kisaa IMG Modelsin mallisopimuksesta. Klum toimii kilpailun juontajana, tuomarina ja tuottajana (yhdessä Tyra Banksin kanssa). Sarjaa on esitetty tähän mennessä viisi tuotantokautta.

Yksityiselämä
-------------

Klum oli naimisissa stylisti Ric Pipinon kanssa vuosina 1997–2002. Eron jälkeen Klum tapaili Flavio Briatorea, ja syksyllä 2003 Klum kertoi odottavansa Briatoren lasta. Samana päivänä Briatore kuvattiin suutelemassa koruperijätär Fiona Swarovskia. Klum ja Briatore erosivat pian kuvien julkaisemisen jälkeen. 

Raskaana ollessaan vuonna 2004, Klum alkoi tapailla muusikko Sealia. Klum synnytti ensimmäisen lapsensa Helene "Leni" Klumin (nykyisin Samuel) 4. toukokuuta 2004 New Yorkissa. Klumin mukaan Lenin biologinen isä, Flavio Briatore, ei ole osallistunut lapsensa elämään. Klum on kieltänyt jyrkästi Sealin olevan Lenin isä.

Klum ja Seal avioituivat 10. toukokuuta 2005 Meksikossa. Parilla on yhteensä kolme yhteistä lasta: vuosina 2005 ja 2006 syntyneet pojat sekä vuonna 2009 syntynyt tytär. Joulukuussa 2009 Seal adoptoi virallisesti Lenin ja tämän sukunimi muutettiin Samueliksi.

Klum ja Seal uudistivat vihkivalansa jokaisena vuosipäivänään. Pari erosi vuonna 2012.

Vuonna 2008 Klumista tuli Yhdysvaltain kansalainen voidakseen äänestää presidentinvaaleissa Barack Obamaa. Hänellä on Saksan ja Yhdysvaltojen kaksoiskansalaisuus. Klum kertoi lehtihaastattelussa vuonna 2016 olevansa nudisti.

Klum kihlautui muusikko Tom Kaulitzin kanssa jouluaattona 2018 ja he avioituivat julkisuudelta salassa helmikuussa 2019.

Filmografia
-----------

| Vuosi | Elokuva | Rooli |
| --- | --- | --- |
| 1998 | *54* | VIP Patron |
| 2001 | *Blow Dry* | Jasmine |
| 2003 | *Blue Collar Comedy Tour* | Victoria's Secretin myyjä |
| 2004 | *Lumottu Ella* | Brumhilda |
| *The Life and Death of Peter Sellers* | Ursula Andress |
| 2006 | *Paholainen pukeutuu Pradaan* | Oma itsensä |
| 2007 | *Perfect Stranger – vaara verkossa* | Victoria's Secretin juhlien emäntä |

Heidi Klum on myös esiintynyt seuraavissa televisiosarjoissa: *Veljemme on nero* (hampaaton jääkiekkoilija), *Cursed*. *I Get That a Lot*, *Spin City*, *Sinkkuelämää*, *CSI: Miami*, *Ensisilmäyksellä*, *Yes, Dear*, *Ruma Betty* ja *Täydelliset naiset*.

Lähteet
-------

1. ↑  Alaluusua, Erica: Heidi Klum vaihtoi sukunimensä – julkaisi satumaisen hääkuvan *mtvuutiset.fi*.  05.08.2019.
2. ↑  Heidi Klum heidiklum.com.  "1. June 1973: My birthday in Bergisch Gladbach, Germany. Bundesepublik Deutschland" Viitattu 28.8.2007.
3. ↑  As of January 2010, her official site  still uses "Klum" as her professional name
4. ↑  Heidi Klum heidiklum.com.  "Winter" Viitattu 25.9.2007.
5. ↑  Heidi Klum heidiklum.com.  "More about "Model 92": More than 25,000 girls had sent their measurements, details and photos to the model contest. 45 of us were selected and presented on the show Gottschalk (RTL) by Germany's most famous TV host, Thomas Gottschalk. The audience chose me as the 'winner of the week' on April 15, 1992. One week later, I became the 'winner of the month.' The final competition took place on April 29. At that final stage, the judging panel was composed of fashion experts and celebrities, and their votes let me win the contest! My reward was a modeling contract, running over three years and guaranteeing a minimum sum of $300,000 dollars." Viitattu 25.9.2007.
6. ↑  Heidi Klum heidiklum.com.  "Summer 1992
I stopped studying to be a fashion designer and instead, decide to pursue a career as a model" Viitattu 25.9.2007.
7. ↑  Amerikas Superstar "50 Cent" bei Saadi Gaddafi *michaelgraeter.de*.  Arkistoitu 14.11.2007. Viitattu 17.1.2008.
8. ↑  Heidi Klum is the new face of Jordache  19.5.2007. Yahoo! News. Viitattu 25.8.2007.
9. ↑  Kiri Blakely: The World's Top-Earning Models  16.7.2007. Forbes. Viitattu 25.8.2007.
10. ↑  Kiri Blakely: The World's Top-Earning Models  30.4.2008. Forbes. Viitattu 2.5.2008.
11. ↑  Heidi Klum Celebrates Emmy Nom  19.7.2007. US Weekly.  Arkistoitu 26.10.2007. Viitattu 25.8.2007.
12. ↑  Stelter, Brian. "Emmy Nominations: They Give Awards to Reality Shows? (Just Kidding, ‘The Amazing Race’ Is Outstanding)", The New York Times, 2008-07-17. Luettu 2010-05-04.
13. ↑  Report, Rock, Runway Get Peabody'd  2.4.2008. Yahoo! News. Viitattu 4.4.2008.
14. ↑  Heidi Klum ja Tim Gunn jättävät suositun Muodin huipulle -sarjan 16 kauden jälkeen *iltalehti.fi*. Viitattu 8.9.2018.
15. ↑  Klum, Heidi (2004). *Heidi Klum's Body of Knowledge*. Crown Publishers.
16. ↑  Luck Was a Lady Last Night: The Heidi Klum Jewelry Collection a Run-way Hit on QVC  18.9.2006. backchannelmedia.com. Viitattu 25.8.2007.
17. ↑  Heidi Klum Wants To Make You Sexy *style.hollyscoop.com*.  Arkistoitu 5.1.2009. Viitattu 30.10.2008.
18. ↑  Heidi Klum Rose *heidi-klum-rose.de*. Viitattu 25.8.2007.
19. ↑  Plant: Heidi Klum Rose
20. ↑  Celeb Watch: Jeffrey Tambor's on course
21. ↑  Guy Adams. "Heidi Klum: A supermodel with a sense of humour", The Independent, 2007-05-20. Luettu 2007-12-04. Archived from the original on 2008-07-18.
22. ↑  Klum, Dixie Chick Welcome 3 Baby Girls
23. ↑  William Keck. "Celeb Watch: Heidi Klum relishes her model family life", USA Today, 2007-12-03. Luettu 2007-12-04.
24. ↑  Klum Names Son After Her Dad and Seal  14.9.2005. People magazine.  Arkistoitu 29.8.2016. Viitattu 25.8.2007.
25. ↑  Stephen M. Silverman: Heidi Klum and Seal Have a Boy  23.11.2006. People magazine.  Arkistoitu 29.8.2007. Viitattu 25.8.2007.
26. ↑  Heidi Klum and Seal welcome daughter Lou Sulola Samuel *celebrity-babies.com*.  Arkistoitu 15.10.2009. Viitattu 12.10.2009.
27. ↑   (Arkistoitu – Internet Archive)
28. ↑  Heidi Klum and Seal Renew Their Wedding Vows
29. ↑  McLaughlin, Katie: Klum on meeting Seal: 'It was kind of like two magnets' *CNN*.  28.10.2011. Viitattu 17.4.2015. (englanniksi)
30. ↑  Heidi Klum paljastaa olevansa nudisti: Minulla ei ole ongelmia alastomuuden suhteen *iltalehti.fi*. Viitattu 1.12.2016.
31. ↑  Heidi Klum kihloihin: "Sanoin kyllä!" - 29-vuotias muusikkorakas yllätti jouluaattona *www.iltalehti.fi*. Viitattu 25.12.2018.
32. ↑  Heidi Klum, 46, avioitui Tom Kaulitzin, 29, kanssa - ehtivät tuntea toisensa alle vuoden ennen häitä *www.iltalehti.fi*. Viitattu 12.7.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Heidi Klum**.
* Heidi Klum Internet Movie Databasessa. (englanniksi)
* Heidi Klum Fashion Model Directoryssä (englanniksi)
* Virallinen sivusto (englanniksi)
* Heidi Klum People.comissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Yle

 |
|  |
| Muut | 
* IdRef

 |

 |